Die klei self is die sterkste inspirasie. Klei is ’n wonderlike medium. Wanneer ek met die klei werk is ek baie bewus van die proses. Hierdie proses open die deure na nuwe werk. Ek voel ook altyd geinspireer as ek in die teater of by die opera was.
3. Jou bekroonde werk is baie uniek en treffend en is ook by verskeie geleenthede oorsee uitgestal, het jy ooit gedink dat ‘n klein begin so vêr sou gaan?
Nee, glad nie. Ek vertel graag die storie dat keramiek nog nie vir my ’n nuwe motor kon koop nie, maar dit het my wel na die mees fantastiese en interessante plekke in die werêld geneem.
4. Leer jy ander om met keramiek te werk en hoe het dit jou persepsie oor mense en die kunste verryk?
Die laaste pos in my onderwysloopbaan was by die Tygerberg Kunssentrum as keramiekonderwyser. Ek het die kunsonderwys baie geniet. Vandag bied ek ook klasse vir volwassenes vanuit my ateljee in Durbanville aan. Dit is vir my heerlik en baie verrykend om klas te gee.
5. NasieInspirasie is ‘n groep vrywilligers wat graag ander wil inspireer om hulle talente en gawes te gebruik. Watter raad sou jy aan ‘n Sleepvoet-dromer gee, iemand met definitiewe talent maar dink dalk dat dit nie ‘genoeg’ is nie.
Ek glo aan die gesegde: Aanhouer wen. Ek het ’n kollega in die kunsonderwys gehad wat altyd gesê het dat dit nie altyd die beste kunstenaars is wat suksesvol is nie, maar eerder die wat aanhou. My raad sal dus wees om elke moontlike geleentheid aan te gryp, maak nie saak hoe klein of onbelangrik jy dink dit is nie. Gee altyd die beste waartoe jy op daardie oomblik toe in staat is. Daar is ook geen plaasvervanger vir ondervinding nie, en om te ondervind moet jy doen.
6. Gunsteling Quote wat op die oomblik baie vir jou beteken?
’n Gunsteling quote wat by die bogenoemde aansluit is van Mark Twain: The secret of getting ahead is getting started. Ook een van Socrates wat, ek hoe ouer ek word al meer besef, baie waar is: The only true wisdom is in knowing you know nothing.
Facebook: Hennie Meyer Ceramics
Jak se Geel Hart vir Liefde
Die omslag is nie die boek nie
Die Begin - Lizandra Winter
Stella se Hoop in Liefde
Verby - Bouwer Bosch